Lav et referat af nedenstående tekst:

Tekst:
Direkte ind i Det gamle rådhus En 75-årig mand mistede torsdag livet, da han kørte sin bil direkte ind i Aalborg Borgerservicecenter i Storvorde ved Aalborg. Det oplyser politiet i Aalborg. Kørte 52 meter ind Bilen kørte ind gennem hovedindgangen til bygningen, der indtil årsskiftet fungerede som rådhus i Sejlflod Kommune. Herefter fortsatte bilen 52 meter ned ad en gang, og stoppede først, da den ramte en væg med 20 km/t. Allerede død Ifølge politiet i Aalborg var manden allerede død af et hjertetilfælde, da hans personbil kørte gennem indgangspartiet. - Der var flere ansatte til stede i bygningen, men ingen af dem befandt sig på gangen, da bilen kom farende, siger vagtchef hos Nordjyllands Politiet i Aalborg, Frank Liltorp. Forud for turen gennem det tidligere rådhus, havde den 75-årige strejfet en modkørende bilist på en vej foran bygningen. Ved sammenstødet ændrede bilen retning og satte kursen direkte mod Borgerservicecentrets indgangsdør.

Referat:
En 75-årig mand var formodentlig død af et hjertetilfælde, da han torsdag eftermiddag kørte sin bil 52 meter ind i en bygning i Storvorde.